التليفزيون ف مصر أكتره من المحطات اللى إرسالها بيوصل بالامر الصناعى و عشان كده إرسالها بيتشاف بالدش ، و المحطات الارضية بيشوفها 41٪ من مجموع المشاهدين بس. المصريين بيتفرجو على التلفزيون ساعات كتير ، و 40٪ من الناس بيتفرجو على التلفزيون 4 ساعات ف اليوم. قبل سنة 1952 جه لمصر 15 راجل من ابرز الفنيين اللى بيشتغلو فى شركة التليڤزيون الفرنساوى, و معاهم 12 طن من الاجهزه اللى بتتكون منها احدث محطة تليڤزيون النيل اللى إتنشأت فى الدور الخامس فى مبنى السنترال الجديد فى العمارة اللى قصاد محطة باب اللوق. و بدأت التجربه بصوره للملك فاروق. بعدين بالقرآن بصوت الشيخ الشعشاعي. و قدم نشرة الأخبار الاستاذ على الراعى — كبير المذيعين — و اما الكحلاوى هو اول مطرب مصرى يظهر على شاشة التليڤزيون و غنى قدام الشاشه الجديده اغنيته البدويه و شوية مواويل. التليڤزيون المصرى إتأسس فى أواخر سنة 1959. لما قامت الحكومه المصريه بإمضاء عقد مع هيئة الإذاعه الامريكيه RCA لانشاء شبكة تليڤزيون, . و كان اول إرسال تلفيزيون مصرى فى 21 يوليه 1960.